
	Predlogi sprememb k osnutku akta

	Spremembe, ki jih predlaga Parlament, v dveh stolpcih

Izbrisano besedilo je označeno s krepkim poševnim tiskom v levem stolpcu, zamenjano besedilo s krepkim poševnim tiskom v obeh stolpcih, novo besedilo pa s krepkim poševnim tiskom v desnem stolpcu.

Prva in druga vrstica glave vsakega predloga spremembe navajata zadevni del besedila v obravnavanem osnutku akta. Če predlog spremembe zadeva obstoječi akt, ki se ga želi spremeniti z osnutkom akta, glava poleg tega vsebuje še tretjo in četrto vrstico, ki navajata obstoječi akt oziroma zadevno določbo tega akta.

Spremembe, ki jih predlaga Parlament, v obliki konsolidiranega besedila

Novo besedilo je označeno s krepkim poševnim tiskom. Izbrisano besedilo je označeno s simbolom ▌ali prečrtano. Zamenjano besedilo je izbrisano ali prečrtano, besedilo, ki ga nadomešča, pa je označeno s krepkim poševnim tiskom.
Izjema so spremembe izključno tehnične narave, ki so jih vnesle službe z namenom priprave končnega besedila in niso označene.

OSNUTEK ZAKONODAJNE RESOLUCIJE EVROPSKEGA PARLAMENTA
o predlogu uredbe Evropskega parlamenta in Sveta o obravnavanju negativnih učinkov svetovne presežne zmogljivosti na trg jekla v Uniji, povezanih s trgovino
(COM(2025)0726 – C10‑0245/2025 – 2025/0726(COD))
(Redni zakonodajni postopek: prva obravnava)
Evropski parlament,
–	ob upoštevanju predloga Komisije Evropskemu parlamentu in Svetu (COM(2025)0726),
–	ob upoštevanju člena 294(2) in člena 207(2) Pogodbe o delovanju Evropske unije, na podlagi katerih je Komisija podala predlog Parlamentu (C10‑0245/2025),
–	ob upoštevanju člena 294(3) Pogodbe o delovanju Evropske unije,
–	ob upoštevanju člena 60 Poslovnika,
–	ob upoštevanju mnenja Odbora za industrijo, raziskave in energetiko,
–	ob upoštevanju poročila Odbora za mednarodno trgovino (A10‑0000/2025),
1.	sprejme stališče v prvi obravnavi, kakor je določeno v nadaljevanju;
2.	poziva Komisijo, naj mu zadevo ponovno predloži, če svoj predlog nadomesti, ga bistveno spremeni ali ga namerava bistveno spremeniti;
3.	naroči svoji predsednici, naj stališče Parlamenta posreduje Svetu in Komisiji ter nacionalnim parlamentom.




<RepeatBlock-Amend><Amend>Predlog spremembe		<NumAm>1</NumAm>
<DocAmend>Predlog uredbe</DocAmend>
<Article>Uvodna izjava 15</Article>
	

	Besedilo, ki ga predlaga Komisija
	Predlog spremembe

	(15)	Medtem ko je v skladu z Izvedbeno uredbo (EU) 2019/159 tarifa zunaj kvote določena na 25 %, je ob upoštevanju ravni tarif v jeklarskem sektorju na drugih ključnih trgih primerno, da se raven tarife zunaj kvote določi na 50-odstotno dajatev, da bi se čim bolj zmanjšalo tveganje preusmeritve trgovine. Ta dajatev bi se dodala drugim dajatvam, ki se uporabljajo za kategorije izdelkov, ki jih zajema ta uredba.
	(15)	Medtem ko je v skladu z Izvedbeno uredbo (EU) 2019/159 tarifa zunaj kvote določena na 25 %, je ob upoštevanju ravni tarif v jeklarskem sektorju na drugih ključnih trgih primerno, da se raven tarife zunaj kvote določi na 50-odstotno dajatev, da bi se čim bolj zmanjšalo tveganje preusmeritve trgovine in omogočilo povečanje proizvodne zmogljivosti. Ta dajatev bi se dodala drugim dajatvam, ki se uporabljajo za kategorije izdelkov, ki jih zajema ta uredba.


Or. <Original>{EN}en</Original>
</Amend>

<Amend>Predlog spremembe		<NumAm>2</NumAm>
<DocAmend>Predlog uredbe</DocAmend>
<Article>Uvodna izjava 16 a (novo)</Article>
	

	Besedilo, ki ga predlaga Komisija
	Predlog spremembe

	
	(16a)	To uredbo bi bilo treba izvajati popolnoma v skladu z obveznostmi Unije v okviru STO. Cilj ukrepa je odpraviti izkrivljanje trgovine, ki ga povzroča svetovna presežna zmogljivost, in bi ga bilo treba razumeti kot instrument za ponovno vzpostavitev pogojev za bolj odprto in na pravilih temelječo trgovino v prihodnosti. Dolgoročni cilj Unije je, da ta instrument omogoči večjo liberalizacijo, ko se bodo tržne razmere normalizirale.


Or. <Original>{EN}en</Original>
</Amend>

<Amend>Predlog spremembe		<NumAm>3</NumAm>
<DocAmend>Predlog uredbe</DocAmend>
<Article>Uvodna izjava 20 a (novo)</Article>
	

	Besedilo, ki ga predlaga Komisija
	Predlog spremembe

	
	(20a)	Da se zagotovi kontinuiteta in preprečijo motnje v oskrbi, bi bilo treba dovoliti prenos neporabljenih količin četrtletnih tarifnih kvot v naslednje četrtletje. To bi zagotovilo potrebno operativno prožnost, hkrati pa ohranilo splošno učinkovitost ukrepa.


Or. <Original>{EN}en</Original>
</Amend>

<Amend>Predlog spremembe		<NumAm>4</NumAm>
<DocAmend>Predlog uredbe</DocAmend>
<Article>Uvodna izjava 21</Article>
	

	Besedilo, ki ga predlaga Komisija
	Predlog spremembe

	(21)	Za zagotovitev, da je ukrep učinkovit pri odpravljanju učinkov svetovne presežne zmogljivosti, ter ob upoštevanju posebnosti izdelkov iz jekla ter sodobnih proizvodnih in dobavnih tehnik je pomembno opredeliti državo taljenja in litja. Ta se nanaša na prvotno lokacijo, na kateri se surovo jeklo in železo najprej proizvedeta v tekoči obliki v peči za proizvodnjo jekla oziroma železa, nato pa se vlijeta v primarno trdno stanje. To primarno trdno stanje lahko zajema polizdelek, ki med drugim vključuje plošče, gredice ali ingote, ali končni izdelek jeklarne. Z zahtevo po dokazilih o državi taljenja in litja se bo preprečilo, da bi jeklo, ki je proizvedeno v nekaterih državah in prispeva k svetovni presežni zmogljivosti, po nadaljnjem preoblikovanju v drugih državah neupravičeno vstopilo na trg Unije, in povečala preglednost domače dobavne verige za uvoz jekla.
	(21)	Za zagotovitev, da je ukrep učinkovit pri odpravljanju učinkov svetovne presežne zmogljivosti, ter ob upoštevanju posebnosti izdelkov iz jekla ter sodobnih proizvodnih in dobavnih tehnik je pomembno opredeliti državo taljenja in litja. Ta se nanaša na prvotno lokacijo, na kateri se surovo jeklo in železo najprej proizvedeta v tekoči obliki v peči za proizvodnjo jekla oziroma železa, nato pa se vlijeta v primarno trdno stanje. To primarno trdno stanje lahko zajema polizdelek, ki med drugim vključuje plošče, gredice ali ingote, ali končni izdelek jeklarne. Z zahtevo po dokazilih o državi taljenja in litja se bo preprečilo, da bi jeklo, ki je proizvedeno v nekaterih državah in prispeva k svetovni presežni zmogljivosti, po nadaljnjem preoblikovanju v drugih državah neupravičeno vstopilo na trg Unije, in povečala preglednost domače dobavne verige za uvoz jekla. To zahtevo po dokazilih bi bilo treba izvesti tako, da se čim bolj omeji upravno breme ter olajša skladnost malih in srednjih podjetij (MSP).


Or. <Original>{EN}en</Original>
</Amend>

<Amend>Predlog spremembe		<NumAm>5</NumAm>
<DocAmend>Predlog uredbe</DocAmend>
<Article>Uvodna izjava 21 a (novo)</Article>
	

	Besedilo, ki ga predlaga Komisija
	Predlog spremembe

	
	(21a)	Uvoz izdelkov, pri katerih je bilo jeklo staljeno in vlito v Ruski federaciji ali Belorusiji, ne bi smel imeti dostopa do trga Unije in ne bi smel biti upravičen do nobene tarifne kvote. V skladu s tem bi morala za vse take proizvode veljati samodejna prepoved na zunanjih mejah Unije.


Or. <Original>{EN}en</Original>
</Amend>
<Amend>Predlog spremembe		<NumAm>6</NumAm>
<DocAmend>Predlog uredbe</DocAmend>
<Article>Uvodna izjava 25 a (novo)</Article>
	

	Besedilo, ki ga predlaga Komisija
	Predlog spremembe

	
	(25a)	V skladu z zavezo Unije, da bo podpirala gospodarstvo Ukrajine med sedanjo vojaško agresijo, in Uredbo (EU) 2025/1153 Evropskega parlamenta in Sveta1a bi moral biti uvoz s poreklom iz Ukrajine v celoti izvzet, dokler se ta država sooča z izjemnimi in neposrednimi varnostnimi razmerami.

	
	_________________

	
	1a Uredba (EU) 2025/1153 Evropskega parlamenta in Sveta z dne 5. junija 2025 o začasni opustitvi nekaterih določb Uredbe (EU) 2015/478, kar zadeva uvoz ukrajinskih izdelkov v Unijo (UL L, 2025/1153, 5.6.2025, ELI: http://data.europa.eu/eli/reg/2025/1153/oj).


Or. <Original>{EN}en</Original>
</Amend>
<Amend>Predlog spremembe		<NumAm>7</NumAm>
<DocAmend>Predlog uredbe</DocAmend>
<Article>Uvodna izjava 26</Article>
	

	Besedilo, ki ga predlaga Komisija
	Predlog spremembe

	(26)	Komisija bi morala najpozneje v dveh letih po sprejetju te uredbe oceniti potrebo po prilagoditvi obsega izdelkov, ki jih zajema ta uredba, in po potrebi razmisliti o zakonodajnem predlogu za vključitev dodatnih izdelkov iz jekla, vključno z izdelki, ki so izdelani iz jekla ali vsebujejo znaten delež jekla.
	(26)	Komisija bi morala najpozneje v enem letu po datumu začetka veljavnosti te uredbe oceniti potrebo po prilagoditvi obsega izdelkov, ki jih zajema ta uredba, in po potrebi razmisliti o zakonodajnem predlogu za vključitev ali izključitev izdelkov iz jekla, vključno z izdelki, ki so izdelani iz jekla ali vsebujejo znaten delež jekla. Za zagotovitev učinkovitosti te uredbe je bistveno, da se pri oceni skrbno oceni, ali se težave, ki naj bi jih ta uredba obravnavala, rešujejo in ne nenamerno premaknejo naprej vzdolž vrednostne verige.


Or. <Original>{EN}en</Original>
</Amend>
<Amend>Predlog spremembe		<NumAm>8</NumAm>
<DocAmend>Predlog uredbe</DocAmend>
<Article>Uvodna izjava 26 a (novo)</Article>
	

	Besedilo, ki ga predlaga Komisija
	Predlog spremembe

	
	(26a)	Komisija bi morala pripraviti letno poročilo o izvajanju te uredbe ter ga predložiti Evropskemu parlamentu in Svetu. To letno poročilo bi moralo med drugim vsebovati informacije o uporabi in razvoju kvot ter kategoriji in količini uvoza, za katerega se uporablja 50-odstotna dajatev. Letno poročilo bi se moralo objaviti.


Or. <Original>{EN}en</Original>
</Amend>
<Amend>Predlog spremembe		<NumAm>9</NumAm>
<DocAmend>Predlog uredbe</DocAmend>
<Article>Uvodna izjava 27</Article>
	

	Besedilo, ki ga predlaga Komisija
	Predlog spremembe

	(27)	Komisija bi morala pred 1. julijem 2031 in nato vsakih pet let oceniti razvoj ključnih parametrov, ki so upravičevali sprejetje te uredbe, vključno z razvojem in trendi svetovne presežne zmogljivosti ter njenih učinkov na trg jekla. Poleg tega bi morala pregledati razmere v zvezi s trgovinskimi omejevalnimi ukrepi tretjih držav za jeklo ter njihove morebitne ali verjetne posledice in učinke v smislu tveganja preusmeritve trgovine na trg Unije. Komisija bi morala tudi analizirati stanje v zvezi z obstojem netržnih politik in praks v tretjih državah ter njihov učinek na trg jekla v Uniji. Poleg tega bi morala oceniti razvoj gospodarske uspešnosti jeklarske industrije Unije in razvoj njenih projektov razogljičenja –
	(27)	Komisija bi morala koncem drugega leta od datuma začetka veljavnosti te uredbe in nato vsaki dve leti oceniti razvoj ključnih parametrov, ki so upravičevali sprejetje te uredbe, vključno z razvojem in trendi svetovne presežne zmogljivosti ter njenih učinkov na trg jekla in posledicami nižje v vrednostnih verigah. Poleg tega bi morala pregledati razmere v zvezi s trgovinskimi omejevalnimi ukrepi tretjih držav za jeklo ter njihove morebitne ali verjetne posledice in učinke v smislu tveganja preusmeritve trgovine na trg Unije. Komisija bi morala tudi analizirati stanje v zvezi z obstojem netržnih politik in praks v tretjih državah ter njihov učinek na trg jekla v Uniji. Poleg tega bi morala oceniti razvoj gospodarske uspešnosti jeklarske industrije Unije, vključno z ravnmi cen in uporabo zmogljivosti, in razvoj njenih projektov razogljičenja –


Or. <Original>{EN}en</Original>
</Amend>
<Amend>Predlog spremembe		<NumAm>10</NumAm>
<DocAmend>Predlog uredbe</DocAmend>
<Article>Člen 1 a – odstavek 1</Article>
	

	Besedilo, ki ga predlaga Komisija
	Predlog spremembe

	Člen 1 se ne uporablja za izdelke s poreklom iz Norveške, Islandije ali Lihtenštajna.
	Člen 1 se ne uporablja za izdelke s poreklom iz Norveške, Islandije in Lihtenštajna ter se ne uporablja za državo kandidatko, dokler se ta država sooča z izjemnimi in neposrednimi varnostnimi razmerami.


Or. <Original>{EN}en</Original>
</Amend>
<Amend>Predlog spremembe		<NumAm>11</NumAm>
<DocAmend>Predlog uredbe</DocAmend>
<Article>Člen 2 – odstavek 4</Article>
	

	Besedilo, ki ga predlaga Komisija
	Predlog spremembe

	4.	Neporabljena količina tarifnih kvot v enem četrtletju se ne prenese v naslednje četrtletje.
	4.	Neporabljena količina tarifnih kvot v enem četrtletju se prenese v naslednje četrtletje.


Or. <Original>{EN}en</Original>
</Amend>
<Amend>Predlog spremembe		<NumAm>12</NumAm>
<DocAmend>Predlog uredbe</DocAmend>
<Article>Člen 2 – odstavek 4 a (novo)</Article>
	

	Besedilo, ki ga predlaga Komisija
	Predlog spremembe

	
	4a.	Ukrepi iz te uredbe se uporabljajo na način, ki je skladen s pravili STO, in ne omejujejo trgovine bolj, kot je nujno potrebno za obravnavanje negativnih učinkov svetovne presežne zmogljivosti, ki je posledica nepravičnih tržnih pogojev.


Or. <Original>{EN}en</Original>
</Amend>
<Amend>Predlog spremembe		<NumAm>13</NumAm>
<DocAmend>Predlog uredbe</DocAmend>
<Article>Člen 3 – odstavek 2</Article>
	

	Besedilo, ki ga predlaga Komisija
	Predlog spremembe

	2.	Uvozniki ob uvozu predložijo ustrezna dokazila, kot je certifikat obrata, ki dokazuje državo taljenja in litja jekla, uporabljenega pri proizvodnji izdelka.
	2.	Uvozniki ob uvozu predložijo ustrezna dokazila, da dokažejo državo taljenja in litja jekla, uporabljenega pri proizvodnji izdelka.


Or. <Original>{EN}en</Original>
</Amend>
<Amend>Predlog spremembe		<NumAm>14</NumAm>
<DocAmend>Predlog uredbe</DocAmend>
<Article>Člen 3 – odstavek 2 a (novo)</Article>
	

	Besedilo, ki ga predlaga Komisija
	Predlog spremembe

	
	2a.	Naslednji dokumenti so med drugim „ustrezna dokazila“ za namene tega člena:

	
	(a) certifikati obrata;

	
	(b) računi;

	
	(c) dobavnice;

	
	(d) certifikati kakovosti;

	
	(e) dolgoročne deklaracije dobaviteljev;

	
	(f) dokumenti obračuna stroškov in dokumenti proizvodnje;

	
	(g) carinski dokumenti države izvoznice;

	
	(h) komercialna korespondenca;

	
	(i) opisi proizvodnje; ali

	
	(j) deklaracije proizvajalca, če se nanašajo neposredno na zadevno pošiljko.


Or. <Original>{EN}en</Original>
</Amend>
<Amend>Predlog spremembe		<NumAm>15</NumAm>
<DocAmend>Predlog uredbe</DocAmend>
<Article>Člen 3 – odstavek 2 b (novo)</Article>
	

	Besedilo, ki ga predlaga Komisija
	Predlog spremembe

	
	2b.	Komisija lahko sprejme smernice o tem, kako zagotoviti ustrezna dokazila, da bi se omejilo upravno breme in olajšalo izpolnjevanje obveznosti MSP.


Or. <Original>{EN}en</Original>
</Amend>
<Amend>Predlog spremembe		<NumAm>16</NumAm>
<DocAmend>Predlog uredbe</DocAmend>
<Article>Člen 3 – odstavek 2 c (novo)</Article>
	

	Besedilo, ki ga predlaga Komisija
	Predlog spremembe

	
	2c.	Uvoz izdelkov, pri katerih je bilo jeklo staljeno in vlito v Ruski federaciji ali Belorusiji, nima dostopa do trga Unije in ni upravičen do nobene tarifne kvote. Za vse take proizvode velja samodejna prepoved na zunanjih mejah Unije.


Or. <Original>{EN}en</Original>
</Amend>
<Amend>Predlog spremembe		<NumAm>17</NumAm>
<DocAmend>Predlog uredbe</DocAmend>
<Article>Člen 9 – odstavek 1</Article>
	

	Besedilo, ki ga predlaga Komisija
	Predlog spremembe

	1.	Komisija do [Urad za publikacije: vstaviti datum dve leti po sprejetju tega osnutka uredbe] oceni potrebo po spremembi obsega izdelkov iz te uredbe in lahko predloži zakonodajni predlog za spremembo te uredbe. Ta ocena se izvaja redno vsaki dve leti po prvem pregledu.
	1.	Komisija do [eno leto po datumu začetka veljavnosti te uredbe] oceni potrebo po spremembi obsega izdelkov iz te uredbe in lahko predloži zakonodajni predlog za spremembo te uredbe. Ta ocena se izvaja vsako leto.


Or. <Original>{EN}en</Original>
</Amend>
<Amend>Predlog spremembe		<NumAm>18</NumAm>
<DocAmend>Predlog uredbe</DocAmend>
<Article>Člen 9 – odstavek 1 a (novo)</Article>
	

	Besedilo, ki ga predlaga Komisija
	Predlog spremembe

	
	1a.	Komisija Evropskemu parlamentu in Svetu predloži letno poročilo o izvajanju te uredbe. To poročilo se objavi.


Or. <Original>{EN}en</Original>
</Amend>
<Amend>Predlog spremembe		<NumAm>19</NumAm>
<DocAmend>Predlog uredbe</DocAmend>
<Article>Člen 9 – odstavek 2</Article>
	

	Besedilo, ki ga predlaga Komisija
	Predlog spremembe

	2.	Komisija pred 1. julijem 2031 in nato vsakih pet let oceni učinkovitost te uredbe. Pri taki oceni se upoštevata nadaljnji obstoj okoliščin, ki so upravičevale sprejetje te uredbe, in položaj jeklarske industrije Unije. Na podlagi navedene ocene lahko Komisija predloži zakonodajni predlog za spremembo ali razveljavitev te uredbe.
	2.	Komisija pred ... [dve leti od datuma začetka veljavnosti te uredbe] in nato vsaki dve leti oceni učinkovitost te uredbe. Pri taki oceni se upoštevata nadaljnji obstoj okoliščin, ki so upravičevale sprejetje te uredbe, in položaj jeklarske industrije Unije, vključno z ravnmi cen in uporabo zmogljivosti ter posledicami nižje v vrednostnih verigah. Na podlagi navedene ocene lahko Komisija predloži zakonodajni predlog za spremembo ali razveljavitev te uredbe.


Or. <Original>{EN}en</Original>
</Amend>
[bookmark: _Toc163033371][bookmark: _Toc203408167]</RepeatBlock-Amend>



[bookmark: _Toc214894346][bookmark: _Toc215667500]OBRAZLOŽITEV
EU potrebuje močan, konkurenčen in razogljičen jeklarski sektor, saj je ta sektor bistven za njeno konkurenčnost, gospodarsko varnost in strateško avtonomijo. Jeklarski sektor je bistven tudi za cilje EU glede razogljičenja, ne le za zmanjšanje lastnega ogljičnega odtisa, temveč predstavlja tudi pomemben prispevek v sektorju zelenih tehnologij. Jeklo je poleg tega ključnega pomena za krepitev evropske obrambne industrijske baze. 
V jeklarski industriji, ki je tretja največja na svetu in ima proizvodnjo jekla v več kot 20 državah članicah, proizvajalci jekla v EU neposredno zaposlujejo 300.000 ljudi in posredno zagotavljajo 2,5 milijona delovnih mest. Ta industrija ima pomembno vlogo v številnih regionalnih gospodarstvih.
Vendar se izzivi, povezani s trgovino, s katerimi se sooča jeklarski sektor EU, le povečujejo. Že tako izkrivljajoča svetovna presežna zmogljivost, ki ustvarja poceni presežek jekla in velik pritisk uvoza na trg EU, ki se je še povečal zaradi preusmeritve jekla iz zaščitnih ukrepov več trgovinskih partnerjev EU, naj bi se v prihodnjih letih še naprej povečevala. Proizvodnja jekla v EU se je v zadnjih desetletjih močno zmanjšala, zaradi česar so se zaprli obrati, vrzel med proizvodnjo in ravnmi zmogljivosti pa se je povečala. Evropski jeklarski sektor ne more ostati konkurenčen, če nižje stopnje dobička ne omogočajo potrebnih naložb v razogljičenje. 

Ker bodo že podaljšani začasni zaščitni ukrepi, uvedeni julija 2018, prenehali veljati junija 2026, je bistveno vzpostaviti trden in na pravilih temelječ mehanizem, ki bo sektorju omogočil okrevanje, hkrati pa si prizadevati za trdnejše temelje za več proste trgovine. Razmere v jeklarstvu na splošno in zlasti stanje evropskega jeklarskega sektorja jasno kažejo, da je potreben odločen, učinkovit in ciljno usmerjen ukrep. V zvezi s tem poročevalka pozdravlja osnutek zakonodajnega predloga, ki je bil napovedan v akcijskem načrtu za jeklo in kovine iz marca 2025. Poročevalka se v celoti strinja tudi z oceno predsednice Ursule von der Leyen iz njenega govora o stanju v Uniji septembra 2025 glede strateške potrebe po zaščiti industrije EU pred nepravičnimi trgovinskimi praksami in ohranjanju enakih konkurenčnih pogojev na svetovni ravni. 
Kar zadeva vsebino predloga, poročevalka pozdravlja, da gre za korak v pravo smer od obstoječega zaščitnega ukrepa. Enotni trg bi moral ostati odprt za trgovino, ki temelji na pravilih, zato poročevalka odločno podpira dejstvo, da brezcarinske kvote še naprej omogočajo tržni pristop, medtem ko se presežna zmogljivost in posledična preusmerjena trgovina obravnavata z jasno stopnjo dajatve, ki presega kvote. Poročevalka ugotavlja, da je uporaba leta 2013 kot referenčnega leta za izračun brezcarinske kvote, preden je presežna zmogljivost močno prizadela Evropo, uravnoteženo merilo, ki je skladno s STO. Da se omogoči prožnost sistema, bi bilo treba omogočiti prenos neporabljenih četrtletnih kvot. Poročevalka poudarja, kako pomembna je zahteva po „taljenju in litju“, ki bo izboljšala sledljivost proizvodov, zagotovila pristno poreklo vhodnih materialov iz jekla in zmanjšala tveganje izogibanja s pretovarjanjem ali minimalno predelavo. 
Predlagani ukrep za jeklo je treba redno ocenjevati in omogočiti prilagoditve, da bi zagotovili, da bo učinkovito prispeval k večji proizvodnji v visoko konkurenčnih podjetjih ter bo tesno povezan s prizadevanji za omejitev izvoznih trgov in sodelovanjem v boju proti svetovni presežni zmogljivosti skupaj s podobno mislečimi trgovinskimi partnerji. Ne more biti orodje za ohranjanje nekonkurenčne industrije, hkrati pa problem potiskati naprej po vrednostni verigi. Konkurenčna proizvodnja jekla zagotavlja tudi, da EU ne bo ustvarjala nezdrave odvisnosti. Poročevalka je naklonjena rednemu ocenjevanju področja uporabe in meni, da bi se lahko izvajalo pogosteje. Letno poročanje je v skladu s to vrsto trgovinskih instrumentov in sozakonodajalcema omogoča razumevanje razvoja izvajanja različnih razsežnosti instrumenta. 

V času, ko je večstranski trgovinski sistem pod stalnim pritiskom, poročevalka zlasti pozdravlja, da je predlagana uredba zasnovana tako, da bo še naprej v celoti skladna z obveznostmi STO. Poročevalka bo pozorno spremljala pogajanja, ki bodo potekala s prizadetimi trgovinskimi partnerji, zlasti s tistimi, s katerimi je Unija sklenila ali je v postopku sklepanja sporazumov o prosti trgovini, da se zagotovijo pravna jasnost, predvidljivost in nadaljnja celovitost strukture trgovinske zaščite EU.
Poročevalka tudi meni, da bi bilo treba ustrezno upoštevati poseben položaj države kandidatke za članstvo v EU, Ukrajine. Zato bi bilo treba v skladu z zavezo Unije, da bo podpirala gospodarstvo Ukrajine med sedanjo vojaško agresijo, in v skladu s političnim dogovorom o Uredbi 2025/1153 (COD) potrditi neuporabo člena 1. Podobno bi morala uredba obravnavati vse morebitne vrzeli, ki bi lahko omogočile neposreden ali posreden uvoz blaga s poreklom iz Rusije, dodatno financiranje nadaljnjih ruskih sovražnih dejavnosti ter spodkopavanje evropskega miru in stabilnosti.

Sozakonodajalcema sicer omogoča, da opravita svoje delo, vendar pa se jeklarski sektor sooča z velikimi izzivi in je nujno treba zagotoviti pravno in gospodarsko varnost, zato poročevalka meni, da bi moral demokratični proces nemudoma napredovati, da bi uredba lahko začela veljati pravočasno.

V skladu s členom 8 Priloge I Poslovnika poročevalka izjavlja, da je pri pripravi osnutka poročila do njegovega sprejetja v odboru prejela prispevke od naslednjih subjektov ali oseb:

	Subjekt in/ali oseba

	Thyssenkrupp

	Eurofer

	Jernkontoret


	European Steel Processors Association

	Metal Packaging Europe External Affairs ASBL


	Orgalim – Europe's Technology Industries

	Kommerskollegium - National Board of Trade Sweden


	Permanent representation of Sweden to the EU


	Permanent representation of Finland to the EU


	Mission of Switzerland to the EU




Priprava tega seznama je v izključni pristojnosti poročevalke.

Če so na seznamu navedene fizične osebe z imenom ali njihovo funkcijo ali z obema, poročevalka izjavlja, da je zadevne fizične osebe seznanila z obvestilom Evropskega parlamenta o varstvu podatkov št. 484 (https://www.europarl.europa.eu/data-protect/index.do), v katerem so opredeljeni pogoji, ki veljajo za obdelavo njihovih osebnih podatkov, ter pravice, povezane s to obdelavo.

